Številka: 10002-17/2019/13

Datum: 11. 7. 2019

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14 in 55/17), 43. in 44. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) – uradno prečiščeno besedilo, [65/08](http://www.uradni-list.si/1/objava.jsp?urlid=200865&stevilka=2817), [69/08](http://www.uradni-list.si/1/objava.jsp?urlid=200869&stevilka=3014) – ZTFI-A, [69/08](http://www.uradni-list.si/1/objava.jsp?urlid=200869&stevilka=3015) – ZZavar-E in 40/12 – ZUJF) in 60. člena Zakona o izvrševanju proračunov Republike Slovenije za leti 2018 in 2019 (Uradni list RS, št. 71/17, [13/18](http://www.uradni-list.si/1/objava.jsp?sop=2018-01-0544) – ZJF-H, 83/18 in 19/19) je Vlada Republike Slovenije na 39. redni seji dne 11. 7. 2019 pod točko 4.2 sprejela naslednji

S K L E P:

1. Vlada Republike Slovenije soglaša, da se dovoljeno število zaposlenih v Skupnem kadrovskem načrtu (SKN) organov državne uprave za leti 2018 in 2019 po sklepih Vlade Republike Slovenije številka 10002-33/2017/8 z dne 21. 12. 2017, številka 10002-33/2017/26 z dne 7. 2. 2018, številka 10002-33/2017/32 z dne 22. 2. 2018, številka 10002-33/2017/41 z dne 19. 4. 2018, številka 10002-33/2017/63 z dne 26. 7. 2018 in številka 10002-7/2019/14 z dne 11. 4. 2019, na podlagi četrtega odstavka 60. člena Zakona o izvrševanju proračunov Republike Slovenije za leti 2018 in 2019 poveča za leto 2019, in sicer:
* Ministrstvu za gospodarski razvoj in tehnologijo za 3 (od tega 1 za potrebe Tržnega inšpektorata Republike Slovenije in 1 za potrebe Urada Republike Slovenije za meroslovje),
* Ministrstvu za kmetijstvo, gozdarstvo in prehrano za 2,
* Ministrstvu za izobraževanje, znanost in šport za 1 (za potrebe Inšpektorata Republike Slovenije za šolstvo in šport),
* Ministrstvu za infrastrukturo za 2 (za potrebe Inšpektorata Republike Slovenije za infrastrukturo),
* Ministrstvu za zdravje za 3 (od tega 2 za potrebe Zdravstvenega inšpektorata Republike Slovenije),
* Ministrstvu za kulturo za 1 (za potrebe Inšpektorata Republike Slovenije za kulturo in medije),
* Ministrstvu za javno upravo za 3 (za potrebe Uprave za informacijsko varnost),
* Ministrstvu za delo, družino, socialne zadeve in enake možnosti za 1,
* Ministrstvu za zunanje zadeve za 2,
* Ministrstvu za finance za 2 (za potrebe Urada Republike Slovenije za preprečevanje pranja denarja in Finančne uprave Republike Slovenije),
* vladnim službam odgovornim predsedniku Vlade Republike Slovenije za 1 (za potrebe Službe Vlade Republike Slovenije za zakonodajo),
* vladnim službam odgovornim generalnemu sekretarju Vlade Republike Slovenije za 1.
1. Za zaposlitve iz prejšnje točke tega sklepa mora organ državne uprave zagotoviti sredstva za stroške dela v okviru sredstev za stroške dela v svojem finančnem načrtu.
2. Organi državne uprave iz 1. točke tega sklepa morajo Vladi Republike Slovenije najkasneje do 30. 9. 2019, in sicer na stanje na dan 15. 9. 2019, poročati o realizaciji zaposlitev iz 1. točke. Če zaposlitve v organih državne uprave navedenih v 1. točki tega sklepa ne bodo realizirane, lahko Ministrstvo za javno upravo Vladi Republike Slovenije predlaga spremembo razdelitve kvot po SKN za leto 2019.
3. V sklepu Vlade Republike Slovenije številka 10002-33/2017/41 z dne 19. 4. 2018 se:
* 1. točka spremeni tako, da se glasi:

»4. Če organ preseže dovoljeno število zaposlenih, določenih s Skupnim kadrovskim načrtom organov državne uprave za leti 2018 in 2019 zaradi zaposlitve pripravnika v letu 2019, ki se mu pripravniška doba izteče v letu 2020, ta zaposlitev ne šteje kot preseganje sprejetega kadrovskega načrta za leto 2019.«

Mag. Barbara Peternelj

namestnica generalnega sekretarja

Prejmejo:

* ministrstva
* Kabinet predsednika Vlade Republike Slovenije
* Generalni sekretariat Vlade Republike Slovenije
* Ministrstvo za javno upravo, Direktorat za javni sektor